Share this:
বোকাখাত, উত্তম কুমাৰ শৰ্মাঃ ডলু চাহ বাগিচাৰ লগতে শিলসাকোঁৰ উচ্ছেদৰ বিৰোধীতাৰে বুধবাৰে বোকাখাতৰ মাজ মজিয়াত তীব্ৰ প্ৰতিবাদ সাব্যস্ত কৰে জীপাল কৃষক শ্ৰমিক সংঘৰ লগতে আদিবাসী ছাত্র সন্থা ,সদৌ চাওঁতাল ছাত্র সন্থা আৰু সদৌ চাওঁতাল যুৱ সন্থাই।
বোকাখাত নগৰৰ মাজ মজিয়াৰে বাহিৰ কৰা এক প্ৰতিবাদী সমদলৰ যোগেদি ডলু চাহ বাগিচাৰ লগতে শিলসাঁকোৰ অমানবীয় উচ্ছেদত ক্ষতিগ্ৰস্ত দুৰ্ভগীয়া বাগিচা শ্ৰমিক সকলৰ উচিত ক্ষতিপূৰণ আৰু পুনৰ সংস্থাপনৰ দাবী তোলে জীপাল কৃষক শ্ৰমিক সংঘসহ কেওটা সংগঠনে।
উল্লেখযোগ্য যে নিৰ্বাচনৰ পূৰ্বে বাগিচা তথা দাঁতি-কাষৰীয়া সকলো আদিবাসীক ভূমিপট্টা প্ৰদান কৰা , বাসগৃহ নিৰ্মাণ কৰি দিয়া, শিক্ষা আৰু স্বাস্থ্যৰ উন্নত সুবিধা প্ৰদান কৰাৰ উপৰিও চাহ শ্ৰমিকৰ ১০০% নিৰাপত্তাৰ দায়িত্ব লোৱাৰ নিশ্চিয়তা প্ৰদান কৰি ৰাজ গাদী দখলেৰে শাসনলৈ অহা বিজেপি নেতৃত্বাধীন কেন্দ্ৰীয় তথা ৰাজ্য চৰকাৰে অৱশেষত ওলোটাই শ্ৰমিকৰ স্থায়ী কৃষিভূমি তথা বাসগৃহত বুলড্ৰেজাৰ চলাই উচ্ছেদ কৰা কাৰ্যক তীব্ৰ ভাষাৰে গৰিহণা দিয়ে সংগঠন কেইটাই।
ইফালে কেইবাদফীয়া দাবী পত্ৰৰে বোকাখাতৰ মহকুমাধিপতিৰ যোগেদি মুখ্যমন্ত্ৰীলৈ এক স্মাৰক পত্ৰ প্ৰেৰণ কৰে সংগঠন কেইটাই।
Search for:
